**ALKOHOLIZEM :**

Alkoholizem je pretirano in stalno oz. periodično zauživanje [alkoholnih](http://sl.wikipedia.org/wiki/Alkohol) [pijač](http://sl.wikipedia.org/w/index.php?title=Pija%C4%8Da&action=edit&redlink=1), ki povzroča veliko [bolezni](http://sl.wikipedia.org/wiki/Bolezen) ([cirozo jeter](http://sl.wikipedia.org/wiki/Ciroza_jeter), [vnetje živcev](http://sl.wikipedia.org/w/index.php?title=Vnetje_%C5%BEivcev&action=edit&redlink=1), [duševno razkrojenost](http://sl.wikipedia.org/w/index.php?title=Du%C5%A1evna_razkrojenost&action=edit&redlink=1)) ipd.

Alkoholizem lahko prizadane tudi [otroka](http://sl.wikipedia.org/w/index.php?title=Otroci&action=edit&redlink=1), če [noseča](http://sl.wikipedia.org/wiki/Nose%C4%8Dnost) ženska uživa alkohol. Vsako pitje alkohola v nosečnosti lahko ogroža plod.. Alkoholne okvare plodu so nepopravljive.

Med znake alkoholizma se uvrščajo:

* velika oz. nepremagljiva želja po alkoholu
* oslabljen nadzor nad količino zaužitega alkohola (v tem primeru oseba se ne zave količine zaužitega alkohola in tako težko preneha s pitjem)
* povečana [toleranca](http://sl.wikipedia.org/wiki/Toleranca) za alkohol (v tem primeru za enak učinek [opojnosti](http://sl.wikipedia.org/w/index.php?title=Opojnost&action=edit&redlink=1) je potrebna vedno večja količina alkohola),
* telesna odvisnost od alkohola (v primeru daljšega časovnega obdobja neuživanja alkohola se oseba znoji, pojavi se tresavica [rok](http://sl.wikipedia.org/wiki/Roka), [slabost](http://sl.wikipedia.org/w/index.php?title=Slabost&action=edit&redlink=1), [bruhanje](http://sl.wikipedia.org/wiki/Bruhanje), [tesnoba](http://sl.wikipedia.org/w/index.php?title=Tesnoba&action=edit&redlink=1), [nasilnost](http://sl.wikipedia.org/w/index.php?title=Nasilnost&action=edit&redlink=1), alkoholik tako rabi alkohol, da se povrne v normalno stanje oz. da se pomiri)

Značilno za zgodovino zdravljenja odvisnosti od alkohola je bilo vedno malodušno ozračje, ki je vladalo med terapevti kot tudi splošno med ljudmi. Danes pa je znano, da je odvisnost od alkohola bolezensko vedenje, da se človek odvisnik večkrat trudi, da bi nehal piti, pa ne more. Odvisen je in odvisnost je bolezen. Treba mu je pomagati in ga zdraviti. Človek, ki je odvisen od alkohola, mora imeti željo, da bo nehal piti, torej mora biti motiviran, saj bo le tako zdravljenje zanj uspešno. To zdravljenje se po navadi začne s prisilo in abstinenca ni dokaz, da je zdravljenje tudi uspešno. Z zdravljenjem odvisnosti od alkohola se ukvarjajo organizacije za zdravljenje odvisnosti od alkohola.

Glavni učinek, ki ga povzroča alkohol pri človeku, je izredno povečan občutek moči in nadzora nad lastnim življenjem. In ker je ljudi, nezadovoljnih z načinom življenja, vedno več, je tudi alkoholizem vedno bolj prisoten med ljudmi.

Slovenija se po registrirani porabi alkohola na osebo uvršča med evropske države, ki so v najbolj neugodnem položaju. Od leta 1980 poraba alkohola v Sloveniji niha med 9 in 13 litrov in v celotnem obdobju presega povprečno porabo alkohola v Evropi, v večini let pa tudi povprečno porabo v Evropski skupnosti. Statistični podatki za leto 1998 kažejo, da naj bi povprečni prebivalec Slovenije v tem letu popil oziroma drugače zaužil 10,4 litra čistega alkohola ali z drugimi besedami 104 litrov piva, 43 litrov vina in dober liter žganih pijač.

|  |  |  |
| --- | --- | --- |
| **Koncentracija alkohola v krvi g/kg (promili)** | **Učinki alkohola** | **Količina popitega alkohola(za ženske veljajo polovične vrednosti)**  |
| **0,00** | **Zakonska omejitev za vožnjo za mlade in poklicne voznike** |  |
| 0,2 do 0,5 | **Sprostitev:**Rahlo zavrta možganska aktivnost, zato občutek sproščenosti. Zakonsko dovoljena količina alkohola za vožnjo. | 1 do 2 merici/ uro ali 3 merice/ 2 uri ali 4 merice/ 3 ure |
| 0,5 do 0,8 | **Zmanjšana** Izguba zavor, ki se jo pogosto zamenjuje s stimulacijo. Poveča se pripravljenost za tveganje, lahko tudi agresivnost in zanesljivo ni več mogoče varno voziti.  | 3 do 4 merice/ uro ali 5 meric/ 2 uri ali 6 meric/ 3 ure |
| 0,9 do 1,5 | **Nekoordiniranost:**Zastrupitev, sposobnost koncentracije in koordinacije bistveno zmanjšana, posebej za vožnjo in delo s stroji. | 5 do 6 meric/ uro ali 7 meric/ 2 uri ali 8 meric/ 3 ure |
| 1,5 do 2,0 | **Sedacija:**Ekstremna upočasnjenost in pijanost, že se pojavljajo motnje zavesti.  | 7 do 8 meric/ uro ali 9 meric/ 2 uri ali 10 meric/ 3 ure |
| 2,0 do 2,5 | **Zaspanost:**Alkohol bistveno zmanjšuje budnost, ponavadi ljudje zaspijo, že popiti alkohol se še absorbira, možnost zadušitve.  | 8 do 9 meric/ uro ali 10 meric/ 2 uri ali 11 meric/ 3 ure |
| 2,5 do 3,0 | **Anestezija:**Ne le spanje, temveč nesposobnost zaznavanja bolečine in drugih močnih dražljajev in le še drobna črta vas loči do smrti.  | 9 do 10 meric/ uro ali 11 meric/ 2 uri ali 12 meric/ 3 ure |
| 3,0 do 4,0 | **Koma** | 10 do 12 meric/ uro ali 13 meric/ 2 uri ali 14 meric/ 3 ure |
| 4,0 do 5,0 | **Smrt**  | 12 do 15 meric/ uro ali 6 meric/ 2 uri ali 17 meric/ 3 ure |

**PITJE ALKOHOLA NI BOLEZEN,ODVISNOST OD ALKOHOLA PA** **JE!**